Woensdag, 19 Mei – PvR Geloofsfamilie
Wat doen die Gees in ons huise?
Selfs gesinne in die Bybel het nie gelyk soos ons vandag sou dink 'n ideale gesin sou lyk nie. Ons gesinne lyk nie noodwendig soos ons ook graag sou wou hê dit moet lyk nie. Hoe werk die Gees in ons gesinne se lewens?
Die shema, 'n gebed wat die Jode van kindertyd af ken en daagliks twee keer bid herinner ons dat ons belydenis in ons gesinne konstant op ons lippe moet wees en uitgeleef word (Deut 6:4-9). Hoe leef julle gesin dit wat julle glo uit in julle gesin elke dag? As julle vir mekaar moet vra vir terugvoer, sal almal in die huis kan sê hulle sien wat jy glo deur jou optredes?
Probeer om een van die volgende Geloofsgewoontes vandag te oefen:
1) Geloofsgesprekke – Oor die normale dinge vanuit die oogpunt van 'n gelowige.
2) Stiltetyd en Gebed – 'n Tyd waar die gesin reeds saam is om in die Woord te kan wandel en te bid
3) Huisgewoontes – 'n Ritme wat verhoudings versterk en geborgenheid in die gesin versterk. Bv. Vrydagaande is Familieaande